b'\n_START_ARTICLE_\nVietnamin lippu\n_START_PARAGRAPH_\nVietnamin lippu otettiin k\xc3\xa4ytt\xc3\xb6\xc3\xb6n 30. marraskuuta 1955, jolloin siit\xc3\xa4 tuli silloisen Pohjois-Vietnamin lippu. Vuosina 1945\xe2\x80\x931955 lippu oli samanlainen, mutta siin\xc3\xa4 oli suurempi t\xc3\xa4hti. Lippu j\xc3\xa4i k\xc3\xa4ytt\xc3\xb6\xc3\xb6n Pohjois- ja Etel\xc3\xa4-Vietnamin yhdistytty\xc3\xa4 Vietnamin sosialistiseksi tasavallaksi._NEWLINE_Lipun sivujen suhteet ovat 2:3. Sen keskell\xc3\xa4 oleva viisisarkainen t\xc3\xa4hti symboloi Vietnamin Kommunistisen puolueen valtaa. T\xc3\xa4hden viisi sakaraa edustavat ty\xc3\xb6l\xc3\xa4isi\xc3\xa4, talonpoikia, sotilaita, \xc3\xa4lymyst\xc3\xb6\xc3\xa4 ja kauppiaita. Punainen tausta kuvaa vallankumousta ja siin\xc3\xa4 vuodatettua verta._NEWLINE_Lipun suunnitteli kommunistivallankumouksellinen Nguyen Huu Tien.'